Aselmed-almad n tmaziɣt deg tazwara n tasut tis XX yebded ɣef tjerrumt, ayen yessawḍen ɣer usemres n tarrayt tamensayt neɣ tarusridt. Acku akken ad d-yili usegzi n yilugan n tjerrumt d yiluɣma yettusmersen, ilaq ad d-tili tuɣalin ɣer tutlayt n tefransist, ma yella d iḍrisen tessefk tsuqilt seg yiḍrisen n tefransist neɣ seg wid n timawit n tmaziɣt. Seld n tikkin s wazal n ulmad n tutlayt, Amar Said Boulifa yessufeɣ-d adlis-is mthode de la langue kabyle, s tulmist n usemres n tarrayt tusridt, anida i yefka azal i timawit i d-yettugemren seg tegnatin i snen yinelmaden deg tmetti akken ad asen-yishil ulmad.